Lisa 1
06.02.2024 hankelepingu
nr 2-2/24/88-1 juurde
TEHNILINE KIRJELDUS
„Poroloonmadrats madratsikattega“

1.	Üldised nõuded

1.1.	Kaup (edaspidi ka toode) peab olema uus, kasutamata, kvaliteetne, ilma defektideta, korrektse viimistlusega ja olema koheselt valmis kasutamiseks. Kaubad peavad vastama kasutusotstarbele, tehnilisele kirjeldusele ja valdkonna üldtunnustatud kvaliteedinõuetele.
1.2.	Ostjal on õigus nõuda müüjalt täiendavaid andmeid, milleks võivad olla pildid, näidised, spetsifikatsioonid, sertifikaadid, hooldusjuhendid jms.
1.3.	Iga viidet, mille ostja teeb tehnilises kirjelduses standardile või ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
1.4.	Kõik kauba valmistamiseks vajalikud materjalid peavad vastama tehnilises kirjelduses kehtestatud nõuetele või olema nendega samaväärsed või omadustelt paremad. 
1.5.	Tootjapoolsel kvaliteedi tagamisel järgitakse ISO 9001 standardeid.

2.	Kauba kirjeldus, nõuded kaubale

2.1.	Poroloonmadrats on valmistatud freoonivabalt ega sisalda inimesele kahjulikke ühendeid.
2.2.	Poroloonmadratsil on ümber madratsikate.
2.3.	Madratsikatte põhimaterjal või toode peab vastama Oeko-Tex 100 standardile või I-tüübi ökomärgiste (nt EU Eco Label/Euroopa Liidu Lilleke, Nordic Swan/Põhjamaade Luik ning Der Blaue Engel/Sinine Ingel) kriteeriumitele või sellega samaväärsetele kriteeriumitele. Pakkuja esitab vastavuse kontrolliks toote või kanga OEKO-TEX 100 sertifikaadi või I-tüübi ökomärgise sertifikaadi. Kui pakkuja pakub samaväärsele standardile vastavat kaupa, lasub samaväärsuse tõendamise kohustus pakkujal.
2.4.	Madratsikate on avatav kolmest küljest tõmbluku abil. Tõmbluku ja madratsikatte ühendusõmblus on kapitud kahe tikkereaga. Madratsikatte lõikeserv jääb kahe kapingurea vahele või on kohakuti lukuservaga. 
2.5.	Kõik ühendusõmblused on töödeldud puhtaks lukk-, kahekordse-, katte-, või lihtühendusõmblusega (õmblusvarud äärestatud). 
2.6.	Madratsikatte valmistamiseks vajalikud materjalid vastavad vähemalt järgmistele hooldustingimustele:

2.7.	Mõõdud ja koodid
Nimetus	Mõõdud (cm)	Kaubakood	NSN-kood	
Madrats	190 x 76 x 10	10047598	7210-38-001-2157	
	220 x 76 x 10	10047599	7210-38-001-2158	
	220 x 76 x 18	20959101	7210-38-001-3894	
Madratsikate peab sobima tellitud madratsi ümber, vajadusel tuleb arvestada kokkumineku % ga	190 x 76 x 10	20959201	7210-38-001-2159	
	220 x 76 x 10	20959202	7210-38-001-2160	
	220 x 76 x 18	20959203	7210-38-001-3893	

2.8.	Poroloonmadrats

2.8.1.	Koostis	vahtpolüuretaan
2.8.2.	Mahukaal	32-35 kg/m3
2.8.3.	Pehmus/ kõvadus	130-180N
2.8.4.	Jääkdeformatsioon	max 7%

2.9.	Madratsikatte põhimaterjal

2.9.1.	Koostis	50–70% CO, 50–30% PES
2.9.2.	Kaal	240–300 g/m2	
2.9.3.	Värvus	tumehall, tumeroheline, tumesinine
2.9.4.	Tõmbejõud	lõim – min 1000 N
	EVS-EN ISO 13934-1	kude – min 600 N
2.9.5.	Rebimisjõud	lõim – min 35 N
	EVS-EN ISO 13937-2	kude – min 30 N
2.9.6.	Hõõrdekindlus (12kPa) 	min 45 000 pööret	
	EVS-EN ISO 12947-2	
2.9.7.	Pillingukindlus	min 4
	EVS-EN ISO 12945-1
2.9.8.	Kokkutõmbuvus pesus 	max 2%
	EVS-EN ISO 6330
2.9.9.	Värvipüsivus:
-	pesemise toimele	min 4
	EVS-EN ISO 105-C06
-	hõõrdumise toimele	min 3
	EVS-EN ISO 105-X12

2.10.	6 mm spiraallukk

2.10.1.	Värvus	samas toonis põhimaterjaliga
2.10.2.	Kelkude arv	2
2.10.3.	Põikitugevus	min 800 N
2.10.4.	Kestvustest	min 3000 tsüklit
2.10.5.	Põikitugevus peale kestvustesti	min 700 N

2.11.	Õmblusniit

2.11.1.	Koostis	PA või PES
2.11.2.	Värvus	samas toonis põhimaterjaliga
2.11.3.	Joontihedus	min 205 x 2 dtex
2.11.4.	Tugevus	~1900 cN

2.12.	Juurdelõikus (madratsikate)

2.12.1.	Tootja konstrueerib ise madratsikatte lõiked.
2.12.2.	Lõime suund ühtib materjalil ja lekaalil.
2.12.3.	Lõigetel olevad vastasmärgid ja muud vajalikud sisemised punktid on tehtud juurdelõigatud detailidele vastavalt tootja poolt välja töötatud tehnoloogiale.

2.13.	Õmblemine (madratsikate)

2.13.1.	Niidi- ja masinanõela number ja pistetihedus vastavad materjali paksusele ja muudele materjali iseärasustele ning materjal ei ole purunenud nõelatorke kohtades.
2.13.2.	Õmblemist lihtsustavad märgid ei ole mingil moel kahjustanud toote korrektsust ega väljanägemist nii paremalt kui pahemalt poolt.
2.13.3.	Õmblused on tootel õige niidi pingega, süstikpiste põimumine toimub materjalide kihtide vahel.
2.13.4.	Õmblused on sirged, ilma kõverusteta.
2.13.5.	Pisted on ühtlased, ei ole pistete vahelejäämist, piste tihedus nurkades ei muutu.
2.13.6.	Jätkukohad õmblustes on märkamatud.
2.13.7.	Kõik lahtised lõikeservad on töödeldud puhtaks (äärestatud).
2.13.8.	Õmblusvaru on ühtlase laiusega (lubatud kõrvalekalle on 0,1-0,2 cm).
2.13.9.	Kõikide lihtõmbluste otsad on tugevdatud 0,7–1,0 cm pikkuste kinnitustega, kinnitus asub täpselt õmblusjoonel.
2.13.10.	Luku kapingud: esimene kaping on murdeservast 0,1–0,2 cm kaugusel ja teine kaping on murdeservast 0,7–0,8 cm kaugusel. 

2.14.	Viimistlus

2.14.1.	Toode on puhastatud lahtistest niidiotstest.

3.	Toote markeerimine

3.1.	Markeerimissildil olev informatsioon peab olema loetav toodangu tavapärase kasutamise juures vähemalt kolm aastat.	
3.2.	Markeerimissildi koostis soovitavalt PES, värvus valge, teksti pealekandmise viis trükk, teksti värvus must.
3.3.	Markeerimissildil olev tekst on alljärgnevas järjekorras:

3.3.1.	suurus ja nimetus;
3.3.2.	lepingu osapool;
3.3.3.	lepingu number;
3.3.4.	valmistamise aeg (kuu ja aasta);
3.3.5.	materjali koostis;
3.3.6.	hooldusmärgid;
3.3.7.	NSN- kood;
3.3.8.	NSN- kood GS1-128 vöötkoodi formaadis (AI 7001);
3.3.9.	Kaubakood;
3.3.10.	kaubakood GS1-128 vöötkoodi formaadis (AI 91).

3.4.	Markeerimissildi näidis:

Pakkumusele esitatavale tootenäidisele trükkida „Hankelepingu number“ asemele sõna „Näidis“.

3.5.	Markeerimissilt on kinnitatud kõigist neljast küljest madratsikatte nurka, välimisele poolele:

4.	Toodete pakendamine

4.1.	Poroloonmadratsil on ümber madratsikate. Toode on pakendatud ühekaupa läbipaistvasse kilepakendisse nii, et markeerimissilt on nähtav ja loetav läbi kilepakendi või toode on pakendatud kartongkarbi sisse ja pakendile (otsa lühemale küljele) on kinnitatud poroloonmadratsi markeerimissilt - kleebis. Madratsid on ühendatud 5 kaupa pakiks, kui ei lepita kokku teisiti (nt madratsid tuleb asetada kohe voodile, sel juhul ei ole ka punktis 5 nimetatud markeerimine vajalik). Ühes pakis on ühesuguse kaubakoodiga tooted.

5.	Pakendi markeerimine

5.1.	Pakendil oleva sildi minimaalne suurus on A4. Tekst on sildile trükitud suurte tähtedega ja paksus kirjas. Minimaalne tähe kõrgus on 0,8 cm. 
5.2.	Pakendi sildid on kinnitatud otsale ja sellest vasakule jäävale küljele. 
5.3.	Pakendile kinnitatud silt sisaldab järgmisi andmeid alljärgnevas järjestuses:

5.3.1.	NSN-kood;
5.3.2.	NSN-kood GS1-128 vöötkoodi formaadis (AI 7001);
5.3.3.	kaubakood;
5.3.4.	kaubakood GS1-128 vöötkoodi formaadis (AI 91);
5.3.5.	toote nimetus;
5.3.6.	suurus (mõõt);
5.3.7.	kogus pakis ja ühik (tk/EA);
5.3.8.	pakendamise tase (tase 3) ja tarne aeg (kuu ja aasta);
5.3.9.	lepingu number ja partiinumber;
5.3.10.	lepingu number GS1-128 vöötkoodi formaadis (AI 10);
5.3.11.	müüja nimi;
5.3.12.	müüja aadress;
5.3.13.	tarne aadress.

5.4.	Pakendamise tase 3 või tase 3/3 - pakendi säilitustingimused on kestvusega 5 aastat ventileeritavates püsiehitistes. Vedu toimub kinnises transpordis. Pakend talub käitlemist mehaaniliste abivahenditega.

6.	Kvaliteedi tagamine (tootenäidiste esitamine)

6.1.	Esitatav(ad) tootenäidis(ed) on valmistatud samadest materjalidest, samadel masinatel ja sama tehnoloogia järgi, mida hiljem kasutatakse tootmisel.
6.2.	Tootenäidis(t)e kvaliteeti hinnatakse tehnilises kirjelduses loetletud nõuete alusel.
6.3.	Ostja poolt heaks kiidetud tootenäidist kasutatakse võrdlusmaterjalina toodangu kvaliteedi kontrollimisel.
6.4.	Tootenäidist ei pea esitama müüja, kes on tootenäidise esitanud riigihanke 206459 „Vooditarvikud“ raames või esitanud selle juba riigihanke 261050 „Vooditarvikud ja rätikud“ raames ja saanud ostjalt kinnituse toote vastavuse osas.

7.	Nõuded kaupade transpordile ja üleandmisele ning vastuvõtmisele

7.1.	Kaupade transportimine ostja poolt määratud sihtkohta toimub müüja transpordiga, kes kannab kõik sellega kaasnevad kulud. Eraldi transpordi ja kauba üleandmise kulusid lisanduda ei tohi.
7.2.	Müüja peab toimetama kaubad ostja poolt määratud sihtkohta, sh hoonesse või hoonetesse ja ostja poolt määratud ruumi või ruumidesse, kui ei ole kokku lepitud teisiti. Peamised sihtkohad on Tallinn (Miinisadama 4, Sõle 48, Tulika 27, Randla 3, Järve 34a, Filtri 12), Paldiski (Rae põik 1, Rae 22), Ämari (Ämari lennubaas), Tapa (Loode 35), Jõhvi (Pargi 55), Keskpolügoon (Tõreska küla, Kuusalu vald), Tartu (Võru 1, Rebase 9, Vaksali 31, Raatuse 110), Võru (Kose tee 3a), Tsiatsungõlmaa (Juba küla, Võru vald). Konkreetne sihtkoht määratakse ära tellimuses.
7.3.	Müüja peab tarnima kaubad hiljemalt 30 päeva jooksul peale tellimuse esitamist, kui ei ole kokku lepitud teisiti.
7.4.	Kaubad peavad olema ostjale kohale toimetatud tervelt ning transpordiks sobilikus pakendis.
7.5.	Kaupade üleandmisest ostjale teavitatakse ette minimaalselt 5 tööpäeva kontaktisiku e-posti aadressile. 
7.6.	Kui kaupade tarnimine viibib või kui kaupu ei ole võimalik kokkulepitud kuupäevaks kohale toimetada, on müüja kohustatud sellest koheselt teavitama ostja kontaktisikut e-kirja teel.
7.7.	Kaupade üleandmisel ostjale koostab müüja saatelehe (paberkandjal või elektrooniliselt), mis antakse kaupade vastuvõtjale (ostja kontaktisikule) allkirjastamiseks üle igas tarnekohas, kinnitades tarne toimumist ning tarnitavate kaupade kogust. Vastavalt tarnekohtade arvule koostatakse ka nii mitu saatelehte.
7.8.	Ostja kontaktisik teostab peale kaupade vastuvõtmist nende kontrolli. Kaupu kontrollitakse visuaalselt. Kontrolli käigus kontrollitakse puuduste olemasolu ning kaupade vastavust käesolevale tehnilisele kirjeldusele, seotud hanke tingimustele ning hankelepingus või tellimiskirjas toodule.
7.9.	Punktis 7.8. avastatud puuduste korral teavitatakse müüjat kirjalikku taasesitamist võimaldavas vormis hiljemalt 60 päeva jooksul. Müüja kohustub puudustega kauba/-d tasuta välja vahetama, kandes seejuures kõik kulud, ning tagama seeläbi kauba/-de vastavuse tehnilisele kirjeldusele, seotud hanke tingimustele, hankelepingus või tellimiskirjas toodule. Puudustega kauba/-de tagastamise viis lepitakse müüja ja ostja vahel kokku.

8.	Garantiitingimused

8.1.	Kaupade garantii peab olema minimaalselt 2 aastat alates kaupade üleandmise hetkest.

9.	Prognoosmahud aastas

9.1.	Esimene tellimus:

9.1.1.	223 poroloonmadratsit mõõduga 220x76x10 koos madratsikattega, tarnekoht Kose tee 3a, Võru. Kontaktisik Airi Arras, tel 5302 7865, e-post airi.arras@rkik.ee;
9.1.2.	18 poroloonmadratsit mõõduga 220x76x10 koos madratsikattega, tarnekoht Tallinna mnt 7, Paldiski. Kontaktisik Nele Ernits, tel 5786 1992, e-post nele.ernits@mil.ee; Andra Puusaare, tel 5305 8532, e-post andra.puusaare@mil.ee;
9.1.3.	4 poroloonmadratsit mõõduga 220x76x10 koos madratsikattega, tarnekoht Ämari lennubaas. Kontaktisik Taigo Tammik, tel 5328 5602, e-post taigo.tammik@mil.ee;
9.1.4.	826 poroloonmadratsit mõõduga 220x76x10 koos madratsikattega, tarnekoht Loode 35, Tapa. Kontaktisik Külli Ojalill, tel 5332 0930, kulli.ojalill@rkik.ee;
9.1.5.	32 poroloonmadratsit mõõduga 220x76x10 koos madratsikattega, tarnekoht Loode 35, Tapa. Kontaktisik Ragnar Põld, tel 5554 2095, ragnar.pold@mil.ee;
9.1.6.	10 poroloonmadratsit mõõduga 220x76x10 koos madratsikattega, tarnekoht Pargi 55, Jõhvi. Kontaktisik Mihkel Paalo, tel 5886 3535, mihkel.paalo@mil.ee;
9.1.7.	4 poroloonmadratsit mõõduga 220x76x10 koos madratsikattega, tarnekoht Filtri tee 12, Tallinn. Kontaktisik Sergei Kulakov, tel 5472 0608, sergei.kulakov@mil.ee;
9.1.8.	16 poroloonmadratsit mõõduga 190x76x10 koos madratsikattega, tarnekoht Filtri tee 12, Tallinn. Kontaktisik Sergei Kulakov, tel 5472 0608, sergei.kulakov@mil.ee;
9.1.9.	170 poroloonmadratsit mõõduga 220x76x10 koos madratsikattega, tarnekoht Tsiatsungõlmaa. Kontaktisik Indrek Ots, tel 522 7498, Indrek.ots@rkik.ee;
9.1.10.	227 poroloonmadratsit mõõduga 220x76x10 koos madratsikattega, tarnekoht Raatuse 110, Tartu. Kontaktisik Argo Kass, tel 5866 4973, argo.kass@rkik.ee (tähtaeg juuli 2024. Täpsem kuupäev täpsustatakse hiljem);
9.1.11.	esimese tellimuse tähtaeg on 50 päeva peale hankelepingu jõustumist, sh 300 tk 30 päeva peale hankelepingu jõustumist.

9.2.	Aastased prognoosmahud:

9.2.1.	1000 poroloonmadratsit koos madratsikattega mõõduga 220x76x10;
9.2.2.	30 poroloonmadratsit koos madratsikattega mõõduga 220x76x18;
9.2.3.	30 poroloonmadratsit koos madratsikattega mõõduga 190x76x10.

9.3.	Prognoosmahud on arvestatud eelmiste aastate põhjal ja ei ole ostjale siduvad ning võivad muutuda (suureneda või väheneda).